recursal/SuperWikiNEXT-32B huggingface dataset:
| ***Pabėgimas*** |
| --- |
|  |
|  |
| Pavadinimas | The Getaway |
| Kilmės šalis |  JAV |
| Režisierius | Sam Peckinpah |
| Scenaristas (-ai) | Walter Hill |
| Kompozitorius | Quincy Jones |
| Vaidina | Steve McQueenAli MacGraw |
| Metai | 1972 |
| Žanras | trileris |
| Trukmė | 122 min. |
| Kalba | anglų |
| Biudžetas | 3,3 mln. JAV dolerių |
| Pajamos | 36,7 mln. JAV dolerių |
| **IMDb įrašas** |

**Pabėgimas** (angl.  *The Getaway*) – 1972 m. režisieriaus Sam Peckinpah sukurtas veiksmo filmas, vienas pelningiausių jo darbų. 1994 m. buvo sukurtas perdirbinys, kuriame pagrindinius vaidmenis atliko Alec Baldwin ir Kim Basinger.

Pagrindiniai aktoriai
---------------------

*Aktorius – vaidmuo*
* Steve McQueen – Karteris „Dokas" MakKojus
* Ali MacGraw – Kerol MakKoj
* Ben Johnson – Džekas Beinoras
* Sally Struthers – Fran Klinton
* Ali Lettieri – Rudis

Turinys
-------

DĖMESIO: *toliau atskleidžiamos kūrinio detalės*

Bankų plėšikas Karteris MakKojus sėdi kalėjime Teksase. Kuomet jo lygtinio paleidimo prašymas eilinį kartą atmetamas, jis paprašo žmonos Kerol susitikti su korumpuotu verslininku Džeku Beinoru. Šio įtakos dėka Karteris atsiduria laisvėje, tačiau už tai turi įvykdyti šio užsakymą – apiplėšti konkretų banką. Kaip vėliau paaiškėja, bankas priklauso verslininko broliui ir apiplėšimas turi padėti nuslėpti jų ankstesnes machinacijas ir grynųjų pinigų trūkumą.

Karteris su žmona ir dviem Beinoro atsiųstais parankiniais įvykdo užduotį, tačiau jos metu žūna banko apsauginis. Vėliau vienas iš padėjėjų, Rudis, mėgina nužudyti Karterį, tačiau šis jį sužeidžia ir pasprunka su pinigais. Jis susitinka su Beinoru, tačiau konflikto metu jį nužudo. Turėdami krepšyje pusę milijono dolerių, Karteris ir Kerol bando pasprukti į Meksiką, o jiems iš paskos leidžiasi Rudis, Beinoro parankiniai ir policija...

Apdovanojimai
-------------

* Auksinis gaublys (nominacija – geriausia muzika
| UGB |
| --- |
| **Lygos** | National 1 |
| **Įkurta** | [[]] m. |
| **Arena** |  ? |
| **Vieta** | Sen Lui, Senegalas |
| **Komandos spalvos** | balta ir mėlyna          |
| **Prezidentas** | Senegalas nežinomas |
| **Vyr. treneris** | Senegalas nežinomas |
| **Titulai** | Taurės laimėtojai |
| **Apranga** |
| 

|  |  |  |
| --- | --- | --- |
| 

|  |  |
| --- | --- |
| 

Namų jersey

Team colours

**Namų**
 | 

Išvykos jersey

Team colours

**Išvykos**
 |

 |

 |

**UGB** – Senegalo krepšinio klubas iš Dakaro. **Université Gaston Berger**, o trumpiau žinomas kaip **UGB**. Turi vyrų ir moterų krepšinio ekipas.

Apie klubą
----------

Krepšinio ekipa rungtyniavo Nationale 1, aukščiausioje šalies lygoje. 2010 m. iškovojo Senegalo futbolo taurę, kai finalo rungtynėse nugalėjo DUC. 2012 m. iškovojo čempionų titulą. 2013 m. vėl iškovojo šalies taurę.

Pasiekimai
----------

**Nationale 1**
Čempionai (1): 2012 m.
Senegalo krepšinio taurė
Nugalėtojai (2 k.): 2010, 2013 m.

Garsesni žaidėjai
-----------------

* Senegalas

Vyr. treneriai
--------------

* Senegalas

Išnašos
-------

1. ↑
2. ↑
3. ↑

Nuorodos
--------

* [ facebook klubo svetainė]
* YouTube platforma
| **Lactarius turpis** |
| --- |
| Juodasis grūzdas (Lactarius turpis)Juodasis grūzdas (*Lactarius turpis*) |
| Mokslinė klasifikacija |
| 

|  |  |
| --- | --- |
| Karalystė: | Grybai  *( Fungi)* |
| Skyrius: | Papėdgrybūnai  *( Basidiomycota)* |
| Klasė: | Papėdgrybiai  *( Basidiomycetes)* |
| Eilė: | Ūmėdiečiai  *( Russulales)* |
| Šeima: | Ūmėdiniai  *( Russulaceae)* |
| Gentis: | Piengrybis  *( Lactarius)* |
| Rūšis: | Juodasis grūzdas  *( Lactarius turpis)* |

 |
| Binomas |
| ***Lactarius turpis***[[Fr]], 1838 |
|  Index Fungorum |

**Juodasis grūzdas**, *grūzdas* (lot. *Lactarius turpis*, sin. *Lactarius necator*) – ūmėdinių (*Russulaceae*) šeimos grybų rūšis, priklausanti piengrybių (*Lactarius*) genčiai.

Vadinamas dar *juosvuoju piengrybiu*, *čigone*.

Vaisiakūniai dideli, mėsingi. Kepurėlė 7-10 cm skersmens, juodai žalios ar žaliai rudos spalvos. Jos forma įvairi – iš pradžių šiek tiek iškili, vėliau paplokščia, įdubusi. Išskiria pieniškas sultis, kurios baltos ir karčios. Jaunų grybų lakšteliai balti, o pasenusių ochriniai.

Grūzdai auga vasarą ir rudenį spygliuočių miškuose, ypač mėgsta eglynus, tačiau neblogai tarpsta drėgnuose ir šlapiuose medynuose. Dažniausiai auga grupėmis. Vertingas grybas, vartojamas sūdytas.

Šaltiniai
---------

1. ↑  Vincentas Urbonas. *Grybai*. Vilnius: Mokslas, 1986. p. 77.


|  |  |
| --- | --- |
|  | **Vikiteka: Juodasis grūzdas** – vaizdinė ir garsinė medžiaga  |
**Kampiškių Švč. Mergelės Marijos Apsilankymo bažnyčia** stovėjo Kampiškių kaime, kairiajame Nemuno krante. Statant Kauno HE buvo išardyta, o vieta užlieta Kauno marių.

Istorija
--------

Pastatyta XVIII a. 2-ojoje pusėje. Nuo 1782 m. ji priklausė Rumšiškių parapijai. XIX a. aptarnaudavo daugiausia Aukštosios Panemunės kunigai. Kampiškių parapija įkurta 1909 m. Jai priklausė 8 kaimai. Pirmasis klebonas, klebonavęs čia 1909–1938 m. buvo Juozas Bridžius. Po jo mirties, 1938–1941 m. Kampiškėse klebonavo Leonas Klimas. 1938 m. parapija apjungė 1401 parapijietį, priklausė Garliavos dekanatui.

1956–1959 m. Kampiškes užliejus Kauno marioms parapija perkelta į Šlienavą, pati bažnyčia nugriauta, o iš jos rąstų pastatyta Šlienavos Švč. Mergelės Marijos Apsilankymo bažnyčia ir Viršužiglio kultūros namai. Vėliau, 1990–1995 m. Kampiškių bažnyčią atmenant pastatyta Viršužiglio Švč. Mergelės Marijos Apsilankymo koplyčia.

Šaltiniai
---------

1. ↑  Kauno rajono turizmo plėtros teritorijų vystymo iki 2020 m. specialusis planas. 2.2.1 Bažnyčios Archyvuota kopija 2022-02-13 iš Wayback Machine projekto.

Nuorodos
--------

* Kampiškių RKB santuokos metrikų knyga, 1910-1915 (*epaveldas.lt*)
| ***Meilė per atstumą*** |
| --- |
|  |
|  |
| Pavadinimas | Going the Distance |
| Kilmės šalis |  JAV |
| Režisierius | Nanette Burstein |
| Scenaristas (-ai) | Geoff La Tulippe |
| Vaidina | Drew BarrymoreChristina Applegate |
| Metai | 2010 |
| Žanras | komedija |
| Trukmė | 103 min. |
| Kalba | anglų |
| Biudžetas | 32 mln. JAV dolerių |
| Pajamos | 42 mln. JAV dolerių |
| **IMDb įrašas** |

**Meilė per atstumą** (angl.  *Going the distance*) – 2010 m. JAV sukurta romantinė komedija apie porą, kurios draugystės išbandymu tapo atstumas: jie susipažino Niujorke, tačiau vėliau mergina grįžo į San Franciską.

Turinys
-------

DĖMESIO: *toliau atskleidžiamos kūrinio detalės*

Garetas, paliktas merginos, nes nenupirko jai dovanos gimtadienio proga, su draugais apsilanko bare, kur susipažįsta su Erina: 31-erių sulaukusią moterį, kuri iki šiol nesugeba rasti gyvenime savo vietos. Atvykusi vasarai iš San Francisko į Niujorką, ji atlieka praktiką vietiniame laikraštyje, nes svajoja tapti žurnaliste, nors kol kas ir šis darbas jai nesiseka. Pažintis virsta aistringa naktimi, po kurios Garetas ir Erin sutaria, kad tai bus trumpalaikis romanas, nes po 5 mėnesių jai teks grįžti namo. Vis tik kartu praleistas laikas juos pakeičia ir prieš jai išvykstant Garetas pasiūlo jai draugystę per atstumą. Erin sutinka, tačiau tiek jos seseriai Korinai, tiek Gareto draugams atrodo, kad tai neįmanoma. Jiedu susitinka kartą per 3-4 mėnesius ir visai būdais mėgina išspręsti problemą, kuris turėtų persikraustyti, tačiau kuo toliau, tuo sunkiau ištverti išsiskyrimą...

Pagrindiniai aktoriai
---------------------

*Aktorius – vaidmuo*
* Drew Barrymore – Erina
* Justin Long – Garetas
* Charlie Day – Denas
* Jason Sudeikis – Boksas
* Christina Applegate – Korina, Erinos sesuo
* Kelli Garner – Briana
* Natalie Morales – Brendė
* Ron Livingston – Vilas
| Ntemas, Kampas |
| --- |
| Ntemas Kamerūne Ntemas Kamerūne |
| **Ilgis** | 460 km |
| **Baseino plotas** | 31 000 km² |
| **Vidutinis debitas** | 348 m³/s |
| **Ištakos** | Volijo-Ntemo provincija |
| **Žiotys** | Atlanto vandenynas |
| **Šalys** | Gabono vėliava GabonasKamerūno vėliava KamerūnasPusiaujo Gvinėjos vėliava Pusiaujo Gvinėja |
|  |
|  **Vikiteka** | Ntemas, Kampas |

**Ntemas** (pranc. *Ntem*) arba **Kampas** (isp. *Río Campo*) – upė Vidurio Afrikoje. Prasideda Gabone, Volijo-Ntemo provincijoje. Teka į vakarus daugiausia per tropines džiungles, Gabono, Pusiaujo Gvinėjos ir Kamerūno teritorijomis. Įteka į Atlanto vandenyną (Biafros įlanką) ties Kampu (Kamerūnas), sudaro estuariją.

Didžiausi intakai: Guoras, Bolas, Njė (kairieji), Bivouma, Ndža, Mvila, Mgoras, Komas (dešinieji).

Ntemo upė žemėlapyje
Kamerūne patvenkta Memveelės užtvanka.

Šaltiniai
---------

1. ↑  PDF zur Hydrologie Kameruns (Französisch) Zugriff 22. Juni 2018
2. ↑  Poissons d’eaux douces et saumâtresde basse Guinée, ouest de l’Afrique centrale
| ***Pašėlęs Maksas: Įtūžio kelias*** |
| --- |
|  |
|  |
| Pavadinimas | Mad Max: Fury Road |
| Kilmės šalis |  Australija JAV |
| Režisierius | George Miller |
| Scenaristas (-ai) | George MillerBrendan McCarthyNico Lathouris |
| Metai | 2015 |
| Žanras | veiksmo |
| Trukmė | 120 min. |
| Kalba | anglų |
| Biudžetas | 150 mln. JAV dolerių |
| Pajamos | 359,6 mln. JAV dolerių |
| **IMDb įrašas** |

 **Pašėlęs Maksas: Įtūžio kelias** (angl.  *Mad Max: Fury Road*) – 2015 m. sukurtas postapokaliptinis fantastinis filmas.

2016 m. vasario 28 d. šis filmas gavo 6 Oskaro apdovanojimus ir tapo pirmuoju šia premija apdovanotu filmu iš „Pašėlęs Maksas" serijos.

Pagrindiniai aktoriai
---------------------

*Aktorius – vaidmuo*
* Tom Hardy – Maksas
* Charlize Theron – imperatorė Furioza
* Nicholas Hoult – Noksas
* Hugh Keays-Byrne – Nemirtingasis Džo
* Rosie Huntington-Whiteley
* Riley Keough
* Zoë Kravitz
* Abbey Lee

Turinys
-------

DĖMESIO: *toliau atskleidžiamos kūrinio detalės*

Vienišas klajūnas Maksas, keliaujantis po dykumą, patenka į nelaisvę Citadelės – miesto, stovinčio dykvietės viduryje virš vandens šaltinio, – gyventojams. Čia viskam vadovauja diktatorius Nemirtingasis Džo, pavaldinių laikomas dievo įsikūnijimu. Maksas tampa kraujo donoru sergantiems Džo kariams.

Tuo metu Džo kariams vadovaujanti Furioza pabėga kartu jo haremu – 5 žmonomis. Ją besivejantieji kartu pasiima ir Maksą, tačiau šiam pavyksta išsilaisvinti ir prisidėti prie Furiozos...
| **Drosophila** |
| --- |
| Paprastoji vaisinė muselė (*Drosophila melanogaster*) |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Nariuotakojai  *( Arthropoda)* |
| Klasė: | Vabzdžiai  *( Insecta)* |
| Būrys: | Dvisparniai  *( Diptera)* |
| Pobūris: | Musiniai dvisparniai  *( Brachycera)* |
| Šeima: | Vaisinės muselės  *( Drosophilidae)* |
| Gentis: | Drozofilos  *( Drosophila)* |

 |
| Binomas |
| ***Drosophila***Carl Frederick Fallén, 1823 |

**Drozofilos** (*Drosophila*) – vaisinių muselių (*Drosophilidae*) šeimos vabzdžių gentis.

Kūno ilgis iki 3,5 mm. Gyvena ten, kur sandėliuojami vaisiai ir daržovės. Lervos gyvena pūvančiose, rūgstančiose augalų atliekose. Greitai dauginasi, todėl intensyviai naudojamos genetiniuose tyrimuose.

Lietuvoje žinoma 12 drozofilų rūšių. Dažniausios – paprastoji vaisinė muselė (*Drosophila melanogaster*), juostuotoji drozofila (*Drosophila fasciata*).

**Ankstyvasis vystymasis**
--------------------------

|  |  |
| --- | --- |
|    | **Šį puslapį ar jo dalį reikia sutvarkyti pagal Vikipedijos standartus.**Jei galite, sutvarkykite. |

Apvaisintas *Drosophila* kiaušinėlis vykdo mitozes be citokinezės, susidaro **sincitiumas** (angl. *syncytium*) arba daugiabranduolė citoplazma. Visi branduoliai migruoja ir išsidėsto žievinėje citoplazmoje, susidaro **sincitinė blastoderma** (angl. *syncytial blastoderm*). Kai kiaušinėlio branduolių skaičius pasiekia 600, vyksta **celiularizacija** (angl. *cellularization*). Kiekvienas branduolys apgaubiamas plazminės membranos. Šios stadijos kiaušinėlis vadinamas **ląsteline blastoderma** (angl. *cellular blastoderm) [2}*

*Drosophila sp*. ankstyvasis vystymasis.

Šaltiniai
---------

1. ↑  *Drozofilos*. Tarybų Lietuvos enciklopedija, T. 1 (A-Grūdas). – Vilnius: Vyriausioji enciklopedijų redakcija, 1985. // psl. 457

2. Molecular Biology of the Cell 8th edition, B. Alberts, et al.
| **Phyllobates terribilis** |
| --- |
| Siaubingoji lapalaipė (Phyllobates terribilis)Siaubingosios lapalaipės |
| Apsaugos būklė |
| Nykstantys (IUCN 3.1),  |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Klasė: | Varliagyviai  *( Amphibia)* |
| Būrys: | Beuodegiai varliagyviai  *( Anura)* |
| Šeima: | Medlaipinės  *( Dendrobatidae)* |
| Gentis: | Lapalaipės  *( Phyllobates)* |
| Rūšis: | Siaubingoji lapalaipė  *( Phyllobates terribilis)* |

 |

**Siaubingoji lapalaipė** (*Phyllobates terribilis*) – lapalaipių genties iš medlaipinių (*Dendrobatidae*) šeimos varliagyvių rūšis, paplitusi Pietų Amerikoje, viena iš nuodingiausių pasaulyje tarp stuburinių gyvūnų. Populiacija yra endeminė, įsikūrusi Kolumbijos Valje del Kaukos ir Kaukos departamentuose, Ramiojo vandenyno pakrantės atogrąžų miškuose.

Siaubingosios lapalaipės išskiriami nuodai yra tokie stiprūs, jog suaugusiam žmogui nužudyti užtenka vos 2 mikrogramų (0,000002 g). Varliagyvis nėra savaime nuodingas. Perkėlus gyvūną iš jo natūralios buveinės, jis taptų paprasta varle. Įprastoje aplinkoje varlė minta nuodingais vabzdžiais, kurie savo ruožtu nuodus gauna iš augalų. Varlės nuodai vietos indėnų naudojami strėlių antgaliams.

Siaubingoji lapalaipė tarp lapų
Varlė aktyvi dieną, yra ryškiaspalvė, 2–4 cm dydžio. Galūnių tarpupirščiuose neturi plėvės, o jų pirštų galai išsiplėtę, tarnaujantys kaip siurbtukai, padedantys judėti lapais ir šakomis. Minta skruzdėlėmis, įvairiais kitais smulkiais vabzdžiais. Dauginasi sausumoje, drėgnoje vietoje padėdamos kiaušinėlius. Vėliau išsiritusius buožgalvius patinėlis perneša į vandens telkinį. Vandenyje jie plačiai pasklinda, nes yra linkę į kanibalizmą. Vystosi 14–18 dienų, po to jaunos varlės pradeda gyvenimą sausumoje. Pradžioje jos būna blyškiai geltonos spalvos, su juodais šonais ir juosta ant nugaros. Laikui bėgant juoda spalva išnyksta, o ūgtelėjusios iki 2,5 cm varlės įgauna ryškią, geltonai oranžinę spalvą.

Siaubingosios lapalaipės gyvena grupėse iki 7 individų. Prisitaiko auginamos nelaisvėje, vivariumuose.

Šaltiniai
---------

1. ↑   „IUCN Red List - Phyllobates terribilis". IUCN Red list.
2. ↑  Gyviai, kurių geriau nesusitikti

Nuorodos
--------

|  |  |
| --- | --- |
|  | **Vikiteka: Siaubingoji lapalaipė** – vaizdinė ir garsinė medžiaga  |

* *Amphibiaweb – Phyllobates terribilis*
* Toksinės varlės Archyvuota kopija 2008-10-14 iš Wayback Machine projekto.
* Medlaipinės varlės Archyvuota kopija 2012-08-01 iš Archive.is projekto
Valstybės sieną kertantis traukinys
Valstybinės sienos linija
**Kužnicos-Gardino pasienio punktas** (lenk. *Przejście graniczne Kuźnica-Grodno*) - Baltarusijos-Lenkijos valstybinės sienos pasienio punktas, šalia Kužnicos kaimo, Kuznicos valsčiuje, Sokulkos apskrityje iš Lenkijos pusės ir šalia Gardino miesto iš Baltarusijos pusės. Tai traukinių transportui skirtas pasienio patikros punktas. Per pasienio punktą eina Sankt Peterburgo-Varšuvos geležinkelio linija.

Zielonka-Kužnica Bialostocka geležinkelio linija
------------------------------------------------

**Geležinkelio ruožas**| 

Kužnica
**Pasienio punktas**

 |

Bruzgių-Geniušės geležinkelio linija
------------------------------------

**Geležinkelio ruožas**| 

Kužnica
**Pasienio punktas**

 |

Koordinatės: 53°32′31″ š. pl. 23°39′02″ r. ilg.﻿ / ﻿53.54194°š. pl. 23.65056°r. ilg.﻿ / 53.54194; 23.65056

Šaltiniai
---------

* Aprašymas apie pasienio apsaugos dalinius (lenk.) Archyvuota kopija 2009-09-03 iš Wayback Machine projekto.;
* Aprašymas apie pasienio punktą (lenk.) Archyvuota kopija 2016-03-04 iš Wayback Machine projekto..
| Clube Ferroviário da Beira |
| --- |
| **Lygos** | Mozambiko krepšinio lyga |
| **Įkurta** |  ? |
| **Arena** | Beiros Arena |
| **Vieta** | Beira, Mozambikas |
| **Komandos spalvos** | balta ir juoda          {     |
| **Prezidentas** | Mozambikas nežinomas |
| **Vyr. treneris** | Mozambikas nežinomas |
| **Titulai** | šalies čempionai |
| **Apranga** |
| 

|  |  |  |
| --- | --- | --- |
| 

|  |  |
| --- | --- |
| 

Namų jersey

Team colours

**Namų**
 | 

Išvykos jersey

Team colours

**Išvykos**
 |

 |

 |

**Clube Ferroviário da Beira**, o trumpai vadinamas **Beira** – Mozambiko krepšinio klubas iš Beiros.

Apie klubą
----------

Klubas įkurtas 1924 m. o vėlesniais metais radosi ir krepšinio ekipa. Rungtyniavo aukščiausioje šalies lygoje. Atstovavo šaliai Afrikos žemyno turnyruose.

2022 m. debiutavo Basketball Africa League.

Pasiekimai
----------

**Mozambiko krepšinio lyga**
Čempionai (5 k.): 2012, 2013, 2014, 2022, 2023 m.
Mozambiko krepšinio taurė
Nugalėtojai (0):
Basketball Africa League
Grupės etapas (1): 2022 m.

Garsesni žaidėjai
-----------------

* Mozambikas Ismael Nurmamade, 2013–
* Mozambikas Helton Ubisse, 2016–

Vyr. treneriai
--------------

* Ispanija Luiz Lopes

Klubo spalvinė gama
-------------------

|  |  |
| --- | --- |
| **Ferroviário Beira** | **Ferroviário Beira** |

Taip pat skaitykite
-------------------

* Clube Ferroviário da Beira – futbolo ekipa;

Išnašos
-------

1. ↑

Nuorodos
--------

* [ Oficiali klubo svetainė]
* [ facebook klubo svetainė]
* Afrobasket svetainėje
* BAL svetainėje
* FIBA svetainėje
* FLASHSCORE
* SOFASCORE
Koordinatės: 55°01′02″ š. pl. 24°23′19″ r. ilg.﻿ / ﻿55.01722°š. pl. 24.38861°r. ilg.﻿ / 55.01722; 24.38861

Įvažiavimas į Gaižiūnų poligoną
JAV ir Lietuvos karinių pajėgų technika poligone
**Gaižiūnų poligonas** – karinis poligonas, įkurtas 1930 m. netoli Gaižiūnų kaimo (Jonavos raj.) Lietuvos kariuomenės reikmėms. Šiuo metu priklauso kariuomenės Didžiojo Lietuvos etmono Jonušo Radvilos mokomajam pulkui.

Gaižiūnų poligono plotas – 5520 ha. Poligone vienu metu pratybas gali organizuoti trys Lietuvos kariuomenės batalionai, o vykdant ir šaudymo pratybas – du pėstininkų batalionai. Šaudymo pratybas galima atlikti iš automatinių šautuvų ir kulkosvaidžių, įvairių rūšių pistoletų ir granatsvaidžių. Poligone yra įrengta 15 įvairaus pobūdžio šaudyklų, 2 granatų mėtymo aikštelės, M113 A1 šarvuočių trasa, 24 mokomieji laukai, skirti mokymams nenaudojant kovinių šaudmenų. Įrengiant poligoną, didelę paramą suteikė Danijos Boriso poligono kariškiai.

2016 m. buvo priimtas sprendimas iki 12000 ha ploto išplėsti Gaižiūnų poligoną, sudarant sąlygas jame treniruotis kuopos dydžio vienetui su mūšio paramos elementais (artilerija, minosvaidžiai) ir vykdyti kovinį šaudymą. Poligone planuojama įrengti naujas įvairios paskirties šaudyklas: šaudymui iš artilerijos pabūklų, pėstininkų kovos mašinų, kulkosvaidžių, lengvųjų šaulių ginklų, taip pat atnaujinti taktinį lauką.

Šaltiniai
---------

1. ↑   Archyvuota kopija 2016-05-30 iš Wayback Machine projekto. Atnaujinami Lietuvos kariuomenės poligonai ir jų infrastruktūra

Nuorodos
--------

* Oficialus poligono tinklalapis[neveikianti nuoroda]
| Dakar Université Club |
| --- |
| **Lygos** | National 1 |
| **Įkurta** | 1956 m. |
| **Arena** | Marius Ndiaye Stadium |
| **Vieta** | Dakaras, Senegalas |
| **Komandos spalvos** | geltona ir juoda          |
| **Prezidentas** | Senegalas nežinomas |
| **Vyr. treneris** | Senegalas nežinomas |
| **Titulai** | penkis kartus šalies čempionai  du kartus taurės laimėtojai |
| **Apranga** |
| 

|  |  |  |
| --- | --- | --- |
| 

|  |  |
| --- | --- |
| 

Namų jersey

Team colours

**Namų**
 | 

Išvykos jersey

Team colours

**Išvykos**
 |

 |

 |

**DUC** – Senegalo krepšinio klubas iš Dakaro. **Dakar Université Club**, o trumpiau žinomas kaip **DUC Dakar**. Turi vyrų ir moterų krepšinio ekipas.

Apie klubą
----------

Klubas įkurtas 1956 m. Krepšinio ekipa rungtyniavo Nationale 1, aukščiausioje šalies lygoje. Tapo Senegalo čempionais penkis kartus. Atstovavo šaliai Afrikos žemyno turnyruose.

Pasiekimai
----------

**Nationale 1**
Čempionai (5 k.): 2009, 2010, 2013, 2015, 2021 m.
Senegalo krepšinio taurė
Nugalėtojai (2 k.): 2015, 2022 m.

Garsesni žaidėjai
-----------------

* Senegalas Thierno Niang (2018, 2019, 2021, 2022 m.)
* Senegalas El Hadji Ndiaye (2004–2009, 2010–2011 m.)
* Senegalas Bara Diop (2017–2019 m.)

Vyr. treneriai
--------------

* Senegalas

Taip pat skaitykite
-------------------

* x – futbolo ekipa; Senegalo čempionato dalyvė.

Išnašos
-------

1. ↑
2. ↑

Nuorodos
--------

* [ facebook klubo svetainė]
* YouTube platforma
| ***Grindhouse*** |
| --- |
|  |
|  |
| Pavadinimas | Grindhouse |
| Kilmės šalis |  JAV |
| Režisierius | Robert RodriguezQuentin TarantinoRob ZombieEli RothJason EisenerRobin Wright |
| Scenaristas (-ai) | Robert RodriguezQuentin Tarantino |
| Vaidina | Rose McGowanBruce WillisKurt RussellStacy FergusonRosario DawsonZoë Bell |
| Metai | 2007 |
| Žanras | eksploatacinis |
| Trukmė | 191 min. |
| Kalba | anglų |
| Biudžetas | 53 mln. JAV dolerių |
| Pajamos | 25,4 mln. JAV dolerių |
| **IMDb įrašas** |

**Grindhouse** – režisierių Robert Rodriguez ir Quentin Tarantino eksploatacinio žanro filmas, kurį sudaro 2 atskiri pilno metražo filmai ir keletas fiktyvių anonsų. Pagal vieną jų 2010 m. Robert Rodriguez sukūrė atskirą filmą „Mačetė".

Filmas sukurtas mėgdžiojant 7-o dešimtmečio stilių, o kino teatruose dažniausiai buvo rodomas padalintas į dvi dalis.

Struktūra
---------

### Pilno metražo filmai

**Teroro planeta** (angl. *Planet Terror*)

**Mirties įrodymas** (angl. *Death Proof*)

### Fiktyvūs anonsai

**Mačetė** (angl. *Machete*)

Scenarijų šiam filmui ir specialiai aktoriui Danny Trejo režisierius Robert Rodriguez parašė dar 1993 m. Į „Grindhouse" buvo įtrauktas fiktyvus anonsas, o pats filmas sukurtas 2010 m.

**Moterys vilkolakės iš SS** (angl. *Werewolf Women of the SS*)

Anonsą sukūrė ir režisavo muzikantas ir režisierius Rob Zombie. Jame vaidina ir aktorius Nicolas Cage.

**Nereikia** (angl. *Don‘t*)

Siaubo filmo anonsas, režisuotas Robin Wright.

**Padėkos diena** (angl. *Thanksgiving*)

Siaubo filmo anonsas, režisuotas Eli Roth.

**Ginkluotas valkata** (angl. *Hobo with the Shotgun*)

Fiktyvus eksploatacinio filmo anonsas, pagal kurį režisierius Jason Eisener 2011 m. sukūrė pilno metražo filmą.
Fon Lušano chromatinė skalė
Vietinių gyventojų odos spalvų pasiskirstymas iki 1940 m.
**Fon Lušano chromatinė skalė** (angl. *Von Luschan's chromatic scale*) – skalė, naudojama standartizuotam žmogaus odos spalvos nustatymui. Skalė pavadinta pagal jos išradėją Feliksą fon Lušaną (*Felix von Luschan*).

Skalė realizuota kaip 36 matinių stiklo plokštelių rinkinys. Plokštelių spalva lyginama su tiriamo žmogaus odos spalva tokioje kūno vietoje, kur ją mažiausiai veikia saulės spinduliuotė (pvz. pažastyje).
Fon Lušano skalė buvo naudota nustatyti odos spalvai, kuri naudota žmonėms klasifikuoti rasių požiūriu. Tuo ji skiriasi nuo Ficpatriko skalės, kurią 1975 m. ją įvedė Harvardo dermatologas Tomas Ficpatrikas (*Thomas B. Fitzpatrick*) ir kuri skirta klasifikuoti žmones pagal jų odos gebėjimą įdegti.

Fon Lušano skalė buvo plačiai naudota XX a. pirmą pusę antropologiniuose ir antropometriniuose tyrimuose. Ją naudoję tyrėjai ją laikė problemiška dėl prieštaringumo. Dažnai skirtingi tyrėjai, įvertinę to paties asmens odos spalvą, gaudavo skirtingus įvertinimus.

XX a. 6-to dešimtmečio pradžioje fon Lušano skalę praktiškai nustojo naudoti, buvo pereita prie metodų, paremtų atspindžio spektroskopija.

Ši lentelė sieja fon Lušano skalę su Ficpatriko skale, dabar naudojama dermatologijoje.

| Ficpatriko tipas | fon Lušanoskalės įvertis | Aprašas |
| --- | --- | --- |
| I | 1–5 | Labai šviesi ar balta; „keltų" tipas |
| II | 6–10 | Šviesi; šviesiaodis europietis |
| III | 11–15 | Vidutiniškai šviesi; tamsiaodis europietis |
| IV | 16–21 | Vidutiniškai tamsi; „alyvuogių spalvos" oda |
| V | 22–28 | tamsi; „rudosios rasės" tipas |
| VI | 29–36 | labai tamsi; „juodosios rasės" tipas |

Literatūra
----------

* von Luschan F (1897). *Beiträge zur Völkerkunde der Deutschen Schutzgebieten.* Berlin: Deutsche Buchgemeinschaft.
* von Luschan F (1927). *Völker, Rassen, Sprachen : Anthropologische Betrachtungen.* Berlin: Deutsche Buchgemeinschaft.
* Von Luschan’s Chromatic Scale Archyvuota kopija 2013-01-11 iš Archive.is projekto (at bottom) and other anthropometric instruments at the Natural History Museum of Florence

Šaltiniai
---------

1. ↑  Fitzpatrick TB: *Soleil et peau* [Sun and skin]. Journal de Médecine Esthétique 1975; 2:33-34
2. 1 2 3 4  Tokie pavadinimai gan plačiai naudojami odos spalvai apibūdinti
| FAP |
| --- |
| **Lygos** | Kamerūno krepšinio lyga |
| **Įkurta** | 1972 m. |
| **Arena** |  ? Arena |
| **Vieta** | Jaundė, Kamerūnas |
| **Komandos spalvos** | balta ir žalia          |
| **Prezidentas** | Kamerūnas nežinomas |
| **Vyr. treneris** | Kamerūnas nežinomas |
| **Titulai** | šalies čempionai |
| **Apranga** |
| 

|  |  |  |
| --- | --- | --- |
| 

|  |  |
| --- | --- |
| 

Namų jersey

Team colours

**Namų**
 | 

Išvykos jersey

Team colours

**Išvykos**
 |

 |

 |

**FAP** – Kamerūno krepšinio klubas iš Jaundės.

Apie klubą
----------

Klubas įkurtas 1972 m. suburta krepšinio komanda. Rungtyniavo aukščiausioje šalies lygoje. Tapo čempionais tris kartus. Atstovavo šaliai Afrikos žemyno turnyruose.

2022 m. Basketball Africa League iškovojo ketvirtą vietą. Rungtynėse dėl trečios vietos Zamaleko klubas iš Egipto nugalėjo kamerūniečius rezultatu 97-74.

Pasiekimai
----------

**Kamerūno krepšinio lyga**
Čempionai (3 k.): 2019–20, 2020–21, 2021–22 m.
Kamerūno krepšinio taurė
Nugalėtojai (1 k.): 2022 m.
Basketball Africa League
Ketvirtoji vieta (1): 2022 m.

Garsesni žaidėjai
-----------------

* Jungtinės Amerikos Valstijos Jordan Rezendes (2020)
* Žaliasis Kyšulys Joel Almeida (2021–)
* Kamerūnas Alexis Wangmene (2022)
* Kamerūnas Charles Minlend Jr. (2022)
* Kamerūnas Ebaku Akumenzoh (2013–2015, 2017–)

Vyr. treneriai
--------------

* 

|  |
| --- |
|  **Šią straipsnio dalį reikėtų išplėsti.** |

* Kamerūnas Gilles Kouamo (–2021)
* Kamerūnas Lazare Adingono (2021)
* Kamerūnas François Enyegue (2021–)

Klubo spalvinė gama
-------------------

|  |  |
| --- | --- |
| **FAP Yaoundé** | **FAP Yaoundé** |

Taip pat skaitykite
-------------------

* [[]] – futbolo ekipa;

Išnašos
-------

1. ↑

Nuorodos
--------

* [ Oficiali klubo svetainė]
* [ facebook klubo svetainė]
* Afrobasket svetainėje
**New Weird America** – muzikinis judėjimas, kuris prasidėjo XXI a. pirmajame dešimtmetyje. Toks terminas atsirado, kai 2004 m. *The Wire* žurnalistas David Keenan kreipėsi į šį muzikinį proveržį, pavadindamas jį *New Weird America*, nors tai ir turėjo skambėti lyg paslėpta aliuzija į *Old Weird America*. Kitur minima, kad tai yra tiesiog indie-roko subžanras. Tačiau nėra aiškaus ir tikslaus šaltinio apie šį judėjimą, nes dauguma darbų yra sunkiai surandami ir leidžiami nepriklausomai.
*New Weird America* priklausantys atlikėjai dažnai klasifikuojami kaip psych folk, acid folk, bet dažniausiai freak-folk. *New Weird America* pagrindinė figūra – Devendra Banhart. Būtent jis aplink save subūrė pagrindinius šio stiliaus atlikėjus.

  

Grupės ir atlikėjai priklausantys šiam judėjimui:

* 500mg
* Akron/Family
* Animal Collective
* Andrew Phillip Tipton
* Anthony and The Johnsons
* CocoRosie
* Dame Darcy
* Davenport
* Devendra Banhart
* The Dodos
* Espers
* Faun Fables
* Fursaxa
* Ghost
* Jack Rose
* Jackie O' Motherfucker
* Josephine Foster
* Joanna Newsom
* Marissa Nadler
* The MV & EE Medicine Show
* No-Neck Blues Band
* Rivers & Mountains
* Six Organs of Admittance
* Tower Recordings
* Sunburned Hand of the Man
* Vetiver
* Wooden Wand and the Vanishing Voice

Nuorodos
--------

* BBC straipsnis
* ORE straipsnis Archyvuota kopija 2006-09-08 iš Wayback Machine projekto.
**Heksanitas** (angl. *Hexanite* ) – liejama vokiška karinė sprogstamoji medžiaga, sukurta anksti XX a. pradžioje, prieš Pirmąjį pasaulinį karą, Vokietijos kariniam laivynui. Šios sprogstamosios medžiagos naudojimas turėjo leisti efektyviau naudoti TNT, kurio tada stigo, atsargas. Heksanitas yra žymiai galingesnis už gryną TNT. Paprasčiausio heksanito sudėtis pagal svorį yra 60 % TNT ir 40 % heksanitrodifenilamino (angl. *hexanitrodiphenylamine*).

Paprastai heksanitas buvo naudojamas povandeniniuose šaudmenyse. Pvz. G7a ir G7e serijų torpedų kovinėse dalyse ir aliumininio korpuso inkarinės magnetinės minos EMF, kurias povandeniniai laivai galėjo padėti 200, 300 ar 500 m gylyje, 300 kg masės pagrindiniame užtaise. 

Ši sprogstamoji medžiaga yra laikoma pasenusia, todėl šiandien aptinkami sprogmenys su heksanitu paprastai būna nesprogę Antrojo pasaulinio karo šaudmenys.

Nuorodos
--------

1. ↑
2. ↑   Archyvuota kopija 2013-01-02 iš Archive.is projekto
3. ↑   Archyvuota kopija 2017-06-23 iš Wayback Machine projekto.
4. ↑
5. ↑   Archyvuota kopija 2016-03-31 iš Wayback Machine projekto.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Siemianuvkos-Svisločiaus pasienio punktas** (lenk. *Przejście graniczne Siemianówka-Swisłocz*) - Baltarusijos-Lenkijos valstybinės sienos pasienio punktas, šalia Semianuvkos kaimo, Narevkos valsčiuje, Hainuvkos apskrityje iš Lenkijos pusės ir šalia Svisločiaus miesto iš Gudijos pusės. Tai traukinių transportui skirtas pasienio patikros punktas. Pasienio punktas priklauso Sedlcos-Siemianuvka geležinkelio linijai ir Valstybės siena-Chrizanuvas geležinkelio linijai.

Sedlcos-Siemianuvka geležinkelio linija
---------------------------------------

Iki Cisuvkos geležinkelio stotelės yra 3 km.

**Geležinkelio ruožas**| 

Cisuvka
**Valstybės siena**
Svisločius

 |

Valstybės siena-Chrizanuvas geležinkelio linija
-----------------------------------------------

Iki Siemianuvkos geležinkelio stoties yra 8,2 km.

**Geležinkelio ruožas**| 

Siemianuvka
**Valstybės siena**
Svisločius

 |

Koordinatės: 52°56′00″ š. pl. 23°55′00″ r. ilg.﻿ / ﻿52.93333°š. pl. 23.91667°r. ilg.﻿ / 52.93333; 23.91667
AB Inkaras| Komercinis pavadinimas | AB Inkaras |
| Įkurta | 1933 m. |
| Uždaryta | 2012 m. |
| Centrinė būstinė | Kaunas, Lietuva |
| Produkcija | sportinė avalynė, techniniai gumos dirbiniai |

**AB Inkaras** – buvusi Lietuvos įmonė, gaminusi sportinę avalynę ir techninius gumos dirbinius.

Istorija
--------

Standartinių „Inkaro" sportbačių grafitis ant vieno iš gamyklos pastatų
Įmonė įkurta 1933 m. Veršvuose kaip akcinė bendrovė. 1937 m. įmonės pagrindu įkurtas futbolo klubas FK Inkaras Kaunas. 1936–1937 m. įmonėje įvyko streikai, kurių pasekmės – padidintas darbo užmokestis daugiau nei šešis mėnesius pradirbusiems darbuotojams, 25 % priedas už viršvalandžius. II pasaulinio karo metu Vokietijos kariuomenė įmonės įrengimus perkėlė į greta buvusį „Gumos" fabriką, kurį traukdamiesi susprogdino, o „Inkaro" patalpas naudojo kaip karinį garažą. 1945 m. gamyba atkurta, po metų pasiektas prieškarinis lygis. 1976 m. pagaminta 10,8 mln. porų avalynės, 1860 t techninių gaminių, produkcija siekė 32,7 mln. rublių. 1977 m. dirbo 2350 darbuotojai, turėjo atskirus kultūros namus, 1990 m. dirbo apie 3000 darbuotojų. 2012 m. įmonė likviduota.

Direktoriai
-----------

Prie gamyklos veikusi futbolo komanda žaidė Inkaro stadione
* Leonas Mackevičius (1946–1955 m.)
* Česlovas Maciulevičius
* Antanas Bendoraitis
* Andrius Pauliukaitis (1991–1999 m.)

Šaltiniai
---------

1. ↑  Jie rašė „Achemos" istoriją
2. ↑  „Inkaro" darbininkams buvo atsilyginama ir auksu

Nuorodos
--------

* Grupė draugų pribaigė „Inkarą"
* „Inkaro holdingo" direktorius kaltinamas pusės mln. litų pasisavinimu
* „Inkarą" nuleis už grotų
* „Inkaro" darbininkams buvo atsilyginama ir auksu
* „Inkaras" ateitį sieja su „Adidas"
* KAM gelbės „Inkarą"

Literatūra
----------

* *AB Inkaras*. Lietuviškoji tarybinė enciklopedija, IV t. Vilnius: Mokslo ir enciklopedijų leidybos institutas, 1978. T.IV: Gariga-Jančas, 470 psl.
| **Antanas Valaitis** |
| --- |
| Gimė | 1906 m. rugpjūčio 11 d.Skaistgiriai, Sintautų valsčius |
| Mirė | 1998 m. gruodžio 24 d. (92 metai)Minelgai, Jurbarko rajonas |
| Tėvas | Juozas Valaitis |
| Sutuoktinis (-ė) | Teodora Lekečinskaitė |
|  |
| Veikla | politinis veikėjas, pavasarininkų vadovas, mokytojas, rezistentas |

**Antanas Valaitis** (1906 m. rugpjūčio 11 d. Skaistgiriuose, Sintautų vlsč. – 1998 m. gruodžio 24 d. Minelguose, Jurbarko r.) – politinis veikėjas, pavasarininkų vadovas, mokytojas, rezistentas.

Biografija
----------

Tėvas Juozas Valaitis buvo vidutinis ūkininkas, Skaistgirių kaimo seniūnas.

A. Valaitis mokėsi Zyplių ir Katilių pradinėse mokyklose, o 1918 m. įstojo į Šakių „Žiburio" gimnaziją, čia baigė 6 klases. Po to iki 1929 m. mokėsi Vilkaviškio kunigų seminarijoje, ją paliko dėl ligos. 1931–1935 m. studijavo Vytauto Didžiojo universitete Teologijos–filosofijos fakultete (prancūzų ir lotynų kalbas, pedagogiką, psichologiją, logiką, lietuvių kalbą). Taip pat studijavo Prancūzijos Lilio katalikiškajame universitete, politinių ir socialinių mokslų fakultete.

Prieš prasidedant Antrajam pasauliniam karui, ėjo Lietuvos pavasarininkų federacijos pirmininko pareigas, redagavo žurnalą „Pavasaris".

1951 m. rugsėjo 5 d. Antanas Valaitis buvo suimtas, 25 metus kalėjo Sibiro lageriuose. Nuo 1952 m. spalio kalėjo Kajarkane netoliese Norilsko; po trejų metų, 1955 m. perkeltas į Irkutsko srities lagerius, o 1960 m. – į Mordoviją. Kalėdamas dirbo prie geležinkelio tiesimo, akmens anglies ir nikelio kasyklose.

Į Lietuvą grįžo 1976 m. Gyveno netoli Veliuonos esančiame Minelgų kaime, čia ir mirė.

Jo vardu pavadinta Gausantiškių Antano Valaičio pagrindinė mokykla.

Išnašos
-------

1. 1 2 3 4 5  Mokyklos varduvininkas ANTANAS VALAITIS – ypatingo likimo asmenybė // „Mūsų laikas", 2013 m. lapkričio 29 d. Nr. 48
2. ↑  *Studentų byla*, Diemedis leidykla, 1995, p. 80, ISBN 978-9986-23-007-6
Koordinatės: 54°49′28″š. pl. 23°50′25″r. ilg.﻿ / ﻿54.824525°š. pl. 23.840398°r. ilg.﻿ / 54.824525; 23.840398

|  |
| --- |
| **Lietuvos policijos mokykla** |
| Lietuvos policijos mokykla herbasLietuvos policijos mokykla herbas |
| Lietuvos policijos mokykla |
| **Adresas** | Mokslo g. 2, Mastaičiai |
| **Direktorius(-ė)** | {{{direktorė}}} |
| **Mokinių skaičius** |  |
| **Įkūrimo data** | 2009 m. |
| **Uždarymo data** | {{{uzdarimo data}}} |
| **Išleista laidų** |  |
| **Pedagogų skaičius** |  |

Policijos mokykla
**Lietuvos policijos mokykla** – policijos profesinio mokymo įstaiga, vykdanti policijos pareigūnų pirminį ir tęstinį profesinį rengimą, organizuojanti ir vykdanti formalųjį ir neformalųjį švietimą. Mokymo kalba – lietuvių, įstaigos kodas – 302442625, adresas - Kauno raj. Alšėnų sen. Mastaičiai, Mokslo g. 2.

Mokykla įsikūrusi buvusio Kauno kolegijos Kraštotyros fakulteto vietoje. Mokymas trunka 1 metus pagal Policininko modulinę profesinio mokymo programą. Kursantams suteikiamas profesinis mokymas, atitinkantis policijos pareigūno profesinės veiklos sritims keliamus reikalavimus pagal trečiojo profesinio išsilavinimo lygio policininko rengimo standartą.

Istorija
--------

1992 m. liepos 2 d. įsteigta Klaipėdos policijos mokykla. 1998 m. liepos 23 d. patvirtintas Klaipėdos aukštesniosios policijos mokyklos statutas. 2004 m. spalio 8 d. patvirtinti Vidaus reikalų ministerijai priklausančios Klaipėdos policijos mokyklos nuostatai ir struktūra. 2008 m. gruodžio 23 d. Lietuvos policijos generalinis komisaras įsakymu Nr. 5-V-793 patvirtino policijos mokyklos nuostatus ir struktūros schemą.

1999 m. sausio 21 d. įkurtas Lietuvos policijos mokymo centras. Pareigūnų mokymo centrai buvo išsidėstę visoje Lietuvoje (Vilniuje, Kaune, Trakuose ir Klaipėdoje). 2009 m. vasario 5 d. Kaune (Griunvaldo g. 16) atidarytas Lietuvos Policijos mokymo centro filialas. 2009 m. lapkričio 6 d. Policijos mokykla ir Lietuvos policijos mokymo centras sujungimo būdu reorganizuoti į naują policijos profesinio ugdymo įstaigą – Lietuvos policijos mokyklą. 

Centralizuojant policijos pareigūnų mokymą, 2016 m. rugsėjo 1 d. uždarytas padalinys Klaipėdoje (Jaunystės g.), buvo panaikinta 50 pareigybių etatų, buvusios policijos mokyklos patalpos perduotos Turto fondui. Per metus Lietuvos policijos mokyklą abiejuose padaliniuose – Kauno rajone ir Klaipėdoje – baigdavo nuo 100 iki 200 kursantų. Kol mokyklos nebuvo Mastaičiuose, policijos pareigūnai mokėsi tik Klaipėdoje.

Viršininkai
-----------

* Darius Grebliauskas – 2010–2014 m.
* Algirdas Kaminskas – 2014-2019 m.
* Vilius Motiejaitis - 2020-2021 m.
* Robertas Šimulevičius - 2021-

Šaltiniai
---------

1. ↑  Šalia Garliavos įkurs policijos tvirtovę lrytas.lt
2. ↑  Klaipėdoje neliks policijos mokyklos 15min.lt

Nuorodos
--------

* Sąrašas:Lietuvos profesinio mokymo įstaigos
* Interneto svetainė Archyvuota kopija 2020-05-12 iš Wayback Machine projekto.
* Lietuvos policijos mokykla *aikos.smm.lt*
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Uida*Ouidah* |
| --- |
| *Uidos fortas* |
|  |
| 

UidaUida

6°22′0″ š. pl. 2°05′0″ r. ilg.﻿ / ﻿6.36667°š. pl. 2.08333°r. ilg.﻿ / 6.36667; 2.08333﻿ (Uida)Koordinatės: 6°22′0″ š. pl. 2°05′0″ r. ilg.﻿ / ﻿6.36667°š. pl. 2.08333°r. ilg.﻿ / 6.36667; 2.08333﻿ (Uida) |
|  |
| Laiko juosta: (UTC+1) |
|  |
| **Valstybė** | Benino vėliava Beninas |
| **Departamentas** | Atlanto departamentas |
|  |
| **Gyventojų** (2002) | 76 555  |
| **Plotas** | 364 km² |
| **Tankumas** (2002) | 210 žm./km² |
| **Altitudė** | 65 m |

**Uida** (pranc. *Ouidah, Whydah, Juda*) – miestas pietų Benine, į vakarus nuo Kotonu, šalia Gvinėjos įlankos kranto. Atlanto departamento centras. 76,5 tūkst. gyventojų (2002 m.). Per miestą eina Lomės-Kotonu kelias. Prekybinis centras. Dvasinis vudu religijos centras, rengiami žynių susibūrimai.

Yra bazilika, vudu pitono šventykla, *Maison du Brésil* meno galerija, Kpasės šventasis miškas su bronziniais paminklais. Miesto simbolis – arka, vadinama „durimis į vieną pusę". Seniau pro šiuos vartus buvo išgabenami vergai. Yra portugalų kolonijinių laikų fortas San Žuan Baptista de Ažuda (*São João Baptista de Ajudá*), dabar jame veikia muziejus.

Istorija
--------

Miestas viduramžiais vadintas Adžuda ir priklausė Hvedos karalystei. 1680 m. čia savo pirmąjį fortą įsteigė portugalai, tačiau jis buvo sugriautas. 1721 m. portugalai vėl įkūrė fortą, o 1727 m. Hvedos karalystę užkariavo Dagomėjos karaliaus Agadžos pajėgos. Dagomėjos karalius leido portugalams turėti fortą ir vystyti vergų prekybą. 1807 m. uždraudus vergų prekybą Uidos reikšmė sumenko. Tačiau net Dagomėją užvaldžius prancūzams, Uidos fortas išlaikė dalinę savivaldą ir tebebuvo kontroliuojamas portugalų. Tik 1961 m. Dagomėjai atgavus nepriklausomybę fortas buvo įtrauktas į valstybės teritoriją.

Sportas
-------

* Coton Sport FC – futbolo klubas;
* Namų rungtynes žaidžia Uidos miesto savivaldybės stadione.

Išnašos
-------

1. ↑  Globalsportsarchive
**Vilkaviškio rajono savivaldybės taryba** – Vilkaviškio rajono savivaldybės bendruomenės atstovaujamoji savivaldos institucija, atsakinga už savivaldos teisės, savo funkcijų ir bendruomenės iškeltų uždavinių įgyvendinimą bendruomenės interesais savivaldybės teritorijoje. Taryba renkama ketveriems metams visuotiniuose, slaptuose, laisvuose ir lygiuose rinkimuose pagal Lietuvos Respublikoje registruotų politinių partijų pateiktus kandidatų sąrašus. Rinkėjai – savivaldybės teritorijos gyventojai, gali keisti kandidatų eilę sąraše, penkiems kandidatams suteikdami pirmumo balsus.

Tarybą sudaro 27 tarybos nariai. Naujai išrinktos tarybos nario įgaliojimai prasideda, o ankstesnės kadencijos tarybos nario įgaliojimai baigiasi nuo tos dienos, kurią naujai išrinkta taryba susirenka į pirmąjį posėdį.

Per du mėnesius nuo pirmojo naujai išrinktos savivaldybės tarybos posėdžio sušaukimo dienos turi būti išrinktas savivaldybės meras, paskirti mero pavaduotojas ir savivaldybės administracijos direktorius, sudaryti tarybos komitetai ir tarybos kolegija. Savivaldybės tarybos veiklos tvarką ir formas nustato Vietos savivaldos įstatymas ir savivaldybės tarybos veiklos reglamentas.

Savivaldybės taryba savo įgaliojimus įgyvendina kolegialiai savivaldybės tarybos posėdžiuose. Tarybos posėdžiams klausimus rengia komitetai bei komisijos savo posėdžiuose, tarybos narių frakcijos bei savivaldybės administracija. Taryba svarstomais klausimais priima sprendimus ir kontroliuoja jų įgyvendinimą.

Savivaldybė yra Lietuvos savivaldybių asociacijos narė.

Istorija
--------

Merai
-----

* 1995, 1997 m. – Jonas Mačys
* 2000, 2003, 2007 m. – Algirdas Bagušinskas
* 2011 m. – Algimantas Antanas Greimas
* 2013, 2015, 2023 m. - Algirdas Neiberka

Savivaldybės tarybos
--------------------

* Vilkaviškio rajono taryba 1990–1995 m.
* Vilkaviškio rajono savivaldybės taryba 1995–1997 m.
* Vilkaviškio rajono savivaldybės taryba 1997–2000 m.
* Vilkaviškio rajono savivaldybės taryba 2000–2003 m.
* Vilkaviškio rajono savivaldybės taryba 2003–2007 m.
* Vilkaviškio rajono savivaldybės taryba 2007–2011 m.
* Vilkaviškio rajono savivaldybės taryba 2011–2015 m.

Nuorodos
--------

* Oficiali svetainė Archyvuota kopija 2011-06-09 iš Wayback Machine projekto.
| ***Privačios pamokos*** |
| --- |
|  |
|  |
| Kilmės šalis |  JAV |
| Režisierius | Alan Myerson |
| Vaidina | Sylvia Kristel |
| Metai | 1981 |
| Žanras | komedija |
| Trukmė | 87 min. |
| Kalba | anglų |
| Biudžetas | 2,8 mln. JAV dolerių |
| Pajamos | 26,2 mln. JAV dolerių |
| **IMDb įrašas** |

**Privačios pamokos** (angl.  *Private Lessons*) – 1981 m. JAV sukurta komedija.

Pagrindiniai aktoriai
---------------------

*Aktorius – vaidmuo*
* Sylvia Kristel – Nikolė Melou
* Howard Hesseman – Lesteris
* Eric Brown – Filipas
* Patrick Piccininni – Šermanas
* Ed Begley Jr. – Džekas
* Pamela Jean Brynt – Džois
* Meredith Baer
* Marian Gibson

Turinys
-------

DĖMESIO: *toliau atskleidžiamos kūrinio detalės*

15-mečio Filipo ir jo tėvų namuose apsigyvena nauja ekonomė – iš Prancūzijos atvykusi 30-metė Nikolė, kuri netruus tampa jaunuolio ir jo draugų seksualinių fantazijų objektu. Moteris neprieštarauja tokiems įvykiams, tačiau tėvų vairuotojas Lesteris nusprendžia pasinaudoti Nikole. Privertęs šią inscenizuoti savo mirtį, jis apkaltina Filipą ir ima jį šantažuoti, versdamas atidaryti tėvų seifą ir atiduoti pinigus. Vėliau Nikolė nusprendžia apie viską prisipažinti Filipui, jie kreipiasi į policiją, tikėdamiesi atgauti pinigus anksčiau nei Lesteris spės pasislėpti...
Koordinatės: 54°37′00″š. pl. 25°10′21″r. ilg.﻿ / ﻿54.6166°š. pl. 25.1724°r. ilg.﻿ / 54.6166; 25.1724

|  |
| --- |
|    **Pušyno geležinkelio stotis** |
| **Adresas** | Vilnius, Baltosios Vokės g. 33 |
| **Aptarnaujanti įmonė** | AB „Lietuvos geležinkeliai" |
| **Žemėlapiai** | Retromap.ru |
| **Nuotraukos** | Railwayz.info |
| 


 |
| 

Paneriai
**Pušynas**
Vaidotai

 |

**Pušyno geležinkelio stotis** – buvusi stotis Vilniaus miesto pietuose, Baltosios Vokės gyvenvietėje. Tai šiauriausioji geležinkelio stotis Vaidotų komplekse netoli Panerių, skirta aplinkinėms pramonės įmonėms aptarnauti. Keleiviniai traukiniai nestoja.

Istorija
--------

1999 m. suremontuotas keleivių paviljonas, tačiau 2007 m. keleivinis transportas nutrauktas. 2009 m. stoties atsisakyta gerinant krovinių vežimo sąlygas. Tuo metu prekiniams traukiniams skirta stotis buvo tarpinė, nuo Vaidotų geležinkelio skirstymo stoties nutolusi 2,8 km. Čia nebuvo galimybės aptarnauti didelio krovinių srauto, o dėl tarpinio sustojimo geležinkelio linijoje Paneriai–Vaidotai traukiniai negalėjo išvystyti didesnio greičio. Stotyje dirbę 4 budėtojai perkelti dirbti į Panerių geležinkelio stotį.

2016–2018 m. siekiant sklandžiau ir greičiau vežti tranzitinius krovinius Kauno ir Klaipėdos kryptimis, įgyvendintas antrųjų kelių statybos projektas Vilniaus aplinkkelio geležinkelio ruože Pušynas–Paneriai. Rangovai rekonstravo esamas eismo valdymo, telekomunikacijų, elektros energijos tiekimo, SCADA, kontaktinio tinklo, iešmų elektrinio šildymo sistemas, pritaikė jas pasikeitusiam kelių tinklui.

Šaltiniai
---------

1. ↑  Pušyno geležinkelio stotis. Geltoni.lt (tikrinta 2023-08-07).
2. ↑  Lietuvos geležinkeliai: nepriklausomo darbo dešimtmetis (1991–2001). – Vilnius, LG Leidybos centras, 2001. // psl. 73
3. ↑  Gintautas Degutis. Pervarkomos geležinkelio stotys. 2009-09-16, Diena.lt (tikrinta 2023-08-07).
4. ↑  Geležinkelių sistemų diegimas Vilniaus aplinkkelio ruože Pušynas–Paneriai. Fima.lt (tikrinta 2023-08-07).
| ***Pokalbis*** |
| --- |
|  |
|  |
| Pavadinimas | The Conversation |
| Kilmės šalis | JAV |
| Režisierius | Francis Ford Coppola |
| Prodiuseris (-iai) | Francis Ford Coppola |
| Scenaristas (-ai) | Francis Ford Coppola |
| Kompozitorius | David Shire |
| Vaidina | Gene HackmanJohn CazaleAllen GarfieldCindy Williams |
| Metai | 1974 |
| Žanras | Trileris |
| Trukmė | 113 min. |
| Kalba | anglų |
| Platintojas | Paramount Pictures |
| Biudžetas | 1,6 mln. JAV dolerių |
| Pajamos | 4,4 mln. JAV dolerių |
| **IMDb įrašas** |

**Pokalbis** (angl. *The Conversation*) – 1974 m. JAV detektyvinis trileris.

Filmą režisavo ir scenarijų jam parašė Fransis Fordas Kopola. Pagrindinį vaidmenį filme atlieka Gene Heckman, taip pat vaidina John Cazale, Allen Garfield, Cindy Williams, Harrison Ford, Robert Duvall.

Siužetas
--------

DĖMESIO: *toliau atskleidžiamos kūrinio detalės*

Haris Kolas – pasiklausymo ekspertas, turintis savo firmą San Franciske. Haris apsėstas savo paties privatumu; jo namus saugo triguba spyna ir signalizacija, nors juose beveik nieko nėra, jis skambina tik iš taksofono ir savo biurą jis įrengęs didžiulio sandėlio kampe. Haris neturi draugų ir jo mergina apie jį nežino beveik nieko. Vienintelis jo hobis – savo bute groti saksofonu.

Haris su savo kolega Stenu gauna užsakymą pasiklausyti moters ir vyro aikštėje, pilnoje žmonių ir šalutinio garso. Pora pamini baimę, kad yra stebimi ir savo planus susitikti viešbutyje po kelių dienų. Jų pokalbio įrašymui Haris panaudoja kelis pasiklausymo aparatus skirtingose aikštės vietose. Sujungus visų pasiklausymo aparatų juostas į vieną, joje aiškiai girdimi žodžiai, tačiau visiškai neaiški jų reikšmė.

Haris nerimauja apie tai, kas gali nutikti porai, kai jo klientas išgirs juostą. Jis pakartotinai klausosi juostos, kol išgirsta vieną frazę, kuri jam sukelia daugiausia nerimo: „Jis nužudytų mus, jeigu tam gautų šansą". Jis toliau ieško subtilių pabrėžimų siekdamas suprasti frazės reikšmę.

Haris vengia gražinti juostą vyrui, kuris užsakė įrašyti poros pokalbį. Tačiau spaudimas gražinti juostą iš jo kliento pradeda didėti, kol pagaliau juosta iš jo yra pavagiama.

Haris pagaliau supranta tiesą: pora siekė nužudyti moters vyrą – Hario klientą. Hariui paskambina jo kliento asistentas, kuris pasako jam daugiau nebesirūpinti šiuo reikalu ir kad jie jo klausysis. Ieškodamas klausymosi įrangos, Haris sugriauna savo butą, kol jame lieka vienintelis sveikas daiktas – jo saksofonas.

Apdovanojimai
-------------

Režisierius F. F. Kopola 1974 m. už šį filmą Kanų kino festivalyje buvo apdovanotas Auksine palmės šakele. 1993 m. filmas buvo įtrauktas į JAV Nacionalinį filmų registrą.

Išnašos
-------

1. ↑
| ***Zakas ir Miri kuria porno*** |
| --- |
|  |
|  |
| Pavadinimas | Zack and Miri Make a Porno |
| Kilmės šalis |  JAV |
| Režisierius | Kevin Smith |
| Scenaristas (-ai) | Kevin Smith |
| Metai | 2008 |
| Žanras | komedija |
| Trukmė | 101 min. |
| Kalba | anglų |
| Biudžetas | 24 mln. JAV dolerių |
| Pajamos | 42,8 mln. JAV dolerių |
| **IMDb įrašas** |

**Zakas ir Miri kuria porno** – 2008 m. JAV sukurta komedija.

Pagrindiniai aktoriai
---------------------

*Aktorius – vaidmuo*
* Seth Rogen – Zakas
* Elizabeth Banks – Miriam „Miri"
* Craig Robinson – Deleinis
* Katie Morgan – Steisė
* Jason Mewes – Lesteris
* Jeff Anderson
* Traci Lords
* Ricky Mabe
* Justin Long

Turinys
-------

DĖMESIO: *toliau atskleidžiamos kūrinio detalės*

Zakas ir Miri – draugai nuo mokyklos laikų, kurie kartu nuomoja butą, neturi paslapčių vienas nuo kito. Zakas dirba kavinėje ir jiems nuolat trūksta pinigų, kol galiausiai už skolas bute atjungiamas vanduo ir elektra.

Apsilankę klasės susitikime, jiedu susipažįsta su buvusio klasioko draugu, besifilmuojančiu pornografiniuose filmuose ir Zakui kyla mintis patiems sukurti tokį filmą, kad padengti vis augančias skolas. Vardan pinigų Miri sutinka filmuotis, o Zakas įkalba savo bendradarbį Deleinį, kad šis vietoje planuojamo naujo televizoriaus įsigijimo taptų jų filmo prodiuseriu. Trijulė suorganizuoja atranką, Zakas sukuria scenarijų ir jie pradeda naktinius filmavimus kavinėje, kurioje dieną dirba. Prieš kamerą Zakas ir Miri pirmą kartą suartėja ir abu suvokia, kad judviejų tarpusavio santykiai yra daugiau negu paprasta draugystė...